दूऐ दिन पंडत राज-मैह्लें जाई पुज्जा। रस्ते च लोकें उसी बत्हेरा ठाकेआ पर उसने कोई गल्ल नेईं मन्नी। रात होई तां शास्त्रार्थ दा समां आई गेआ। पंडत ते रानी ममोलां दोऐ आमने-सामने पलंगे उप्पर बेही गे। पैह्ला पैह्र शुरू होई गेआ। पंडता ने आखेआ रानी जी कोई सवाल करो, पर रानी चुप्प। पंडतै उस्सै बेलै उनें चौं भूतें गी चेतै कीता ते उनें गी आखेआ जे तुस चारै रानी दे पलंगै दे चौन्नें पावें बेही जाओ ते इक-इक पैह्र च कोई बक्खरी-बक्खरी कत्थ सुनाओ, तां जे ए रातीं दा समां बीती जा।